Mandat ta' Inibizzjoni Numru 1467/17/1LM MALTA QORTI ĊIVILI PRIM'AWLA ONOR. Illum 22 ta' Novembru, 2017 Anthony Saliba Lorenzen (K.I. 649015M) vs. Mario Saliba Lorenzen (K.I. 43929M) Mandat ta' Inibizzjoni Numru: 1467/17/1LM Rat ir-Rikors tar-rikorrent Anthony Saliba Lorenzen (minn issa 'l quddiem "ir- rikorrent"), li ġie ppreżentat fid-9 ta' Ottubru, 2017, li jgħid: Illi l-esponenti għandu interess li jitħarsu l-jeddijiet tal-esponenti; Paġna 1 minn 20 Qrati tal-Ġustizzja Mandat ta' Inibizzjoni Numru 1467/17/1LM Illi l-esponenti sabiex jikkawtela d-drittijiet tiegħu, jixtieq iżomm l-intimat milli: Ibiegħ, jassenja jew b'kull mod ieħor jittrasferixxi l-ishma fil-kumpannija bl- isem Joston Company Limited (C-6648) ta' 'Rita House', Clarence Street, San Lawrenz, kif ukoll kwlasiasi assi u liċenzji proprjetà tal-kumpannija in kwistjoni, inkluż il-pompa tal-petrol u diesel li tinsab fil-kumpless MCP, Iż-Żurrieq, u dan peress li r-rikorrenti għandu ishma fil-kumpannija in kwistjoni, u kwalsiasi bejgħ, assenjazzjoni jew trasferiment mingħajr l-għarfien jew awtorizzazzjoni tar-rikorrenti, ser ikun ta' preġudizzju għalih. Illi jidher b'mod ċar li ġew leżi d-drittijiet tiegħu minħabba li sar awment tal- ishma fil-kumpannija kontra l-liġi u b'mod abbużiv u ta' preġudizzju kontra l- istess rikorrenti, kif ser jiġi ppruvat. Għal kull buon fini qiegħed jiġi dikjarat li ż- żieda ta' 18,000 (tmintax-il elf) ishma ġodda li saru fil-15 ta' Mejju, 2002 qatt ma ġew magħrufa u approvati mill-azzjonisti l-oħra, inklużi r-rikorrent, li jikkonferma li qatt ma kien preżenti u/jew ta l-kunsens tiegħu għal tali żieda. Illi finalment jiġi sottomess li Joseph Saliba Lorenzen, missier il-partijiet, qatt ma ttrasferixxa ishma lill-intimat Mario Saliba Lorenzen xahrejn qabel ma miet fil-21 ta' Frar, 1997, u għalhekk it-trasferiment muri fl-10 ta' Diċembru, 1996. Illi l-esponenti ser jiġi ippreġudikat jekk l-intimat ma jiġix inibit kif ingħad. Għaldaqstant, l-esponenti umilment titlob li din l-Onorabbli Qorti jogħġobha tordna l-ħruġ ta' mandat ta' inibizzjoni sabiex iżommu milli jkompli jagħmel l- ħwejjeġ hawn fuq imsemmija.1 Rat id-digriet tagħha tad-9 ta' Ottubru, 2017 fejn ai termini tal-artikolu 875(2) tal-Kap. 12 laqgħet ir-Rikors provviżorjament u rriżervat li tipprovdi b'mod definittiv fi stadju ulterjuri. 1 Ġie anness ownership timeline tas-soċjetà Joston Company Limited (C 6648), a fol. Paġna 2 minn 20 Qrati tal-Ġustizzja Mandat ta' Inibizzjoni Numru 1467/17/1LM Rat illi l-intimat Mario Saliba Lorenzen ta ruħu notifikat bir-Rikors fl-udjenza tal-25 ta' Rat ir-Risposta ppreżentata fis-6 ta' Novembru, 2017 mill-intimat Mario Saliba Lorenzen (minn issa 'l quddiem "l-intimat"), fejn ġie eċċepit: Illi t-talba li saret permezz tar-rikors odjern hija nfondata kemm fil-fatt u kif ukoll fid-dritt u ma tistax tiġi milqugħa għaliex l-elementi li llum-il ġurnata huma paċifiċi sabiex jinltaqa' tali mandat, ossia li r-rikorrent għandu jkollu dritt prima facie u kif ukoll il-preġudizzju irrimedjabbli jekk ma tintlaqax it-talba tiegħu, ma jirriżultawx. Dan għas-segwenti raġunijiet: 1) Fl-ewwel lok u rigward in-nuqqas ta' dritt prima facie, l-argument tar- rikorrent rigward l-awment tal-ishma fil-kumpannija bl-isem Joston Company Limited (C 6648) ta' 'Rita House', Clarence Street, permess ta' żieda ta' 18,000 ishma ġodda li fil-15 ta' Mejju, 2002 huwa infondat fil-fatt u fid-dritt stante li d- dokumenti kostituzzjonali tal-kumpannija jistabbilixxu li din iż-żieda kellha tiġi approvata permezz ta' riżoluzzjoni straordinarja tal-kumpannija. L-istess dokumenti kostituzzjonali jiddefinixxu "riżoluzzjoni straordinarja" bħala riżoluzzjoni li jeħtieġ li tiġi approvata mill-azzjonisti li għandhom ishma li jammontaw għal ħamsa u ħamsin fil-mija tad-drittijiet tal-vot fil-kumpannija. Illi kif jidher fit-tabella tal-komputazzjoni annessa ma' din ir-risposta u mmarkata bħala "Dok. A".2 l-esponent kellu numru ta' ishma fil-kumpannija ekwivalenti għal erba' u sebgħin fil-mija tad-drittijiet tal-vot u b'hekk kellu l-maġġoranza meħtieġa sabiex jgħaddi riżoluzzjoni straordinarja. Minkejja dan il-fattur ir- rikorrent xorta għamel diversi tentattivi biex ifittex l-approvazzjoni tal-intimat rigward dan l-awment tall-ishma. Madankollu, l-intimat baqa' ma jridx jkollu x'jaqsam mar-rikorrent u l-kumpannija nnifisha. 2) Subordinatament u wkoll in konnessjoni man-nuqqas tad-dritt prima facie, it- tieni allegazzjoni tal-intimat rigward it-trasferiment ta' ishma minn Joseph Saliba Lorenzen fl-10 ta' Diċembru, 1996 hija wkoll infondata fil-fatt u fid-dritt stante li l- Paġna 3 minn 20 Qrati tal-Ġustizzja Mandat ta' Inibizzjoni Numru 1467/17/1LM imsemmi Joseph Saliba Lorenzen iffirma ftehim ta''trasferiment ta' ishma, anness ma' din ir-risposta u mmarkat bħala "Dok. B"3 li fih huwa ttrasferixxa mitejn u għoxrin mill-ishma tiegħu lil ibnu, ir-rikorrent; 3) Illi fit-tielet lok, jirriżulta pależement li l-preġudizzju irrimedjabbli ma jissussistix għaliex fi kwalunkwe każ, it-talba għall-ħruġ ta' dan il-mandat hija inutili fid-dawl tal-fatt li kif jirriżulta mill-anness Memorandum & Articles of Association tal-kumpannija de quo (Dok. C)4, l-azzjonijiet li r-rikorrent qiegħed jittenta tiegħu. Konsegwentement, irrispettivament mill-eżitu ta' dan il-mandat, u oltre l-fatt li m'hemm l-ebda offerta ta' xiri da parti ta' terzi, ir-rikorrent huwa ikkawtelat b'dawn il-pre-emption rights u konsegwentement, la għandu d-dritt prima facie li jressaq it-talba odjerna, u wisq anqas ser isofri preġudizzju irrimedjabbli jekk tali talbna ma tinltaqax, fil-fatt mhu ser isofri ebda preġudizzju, għaliex l- esponent ma jistax jagħmel l-azzjonijiet li r-rikorrent qed jipprova jinibih milli jagħmel. soġġett għal pre-emption jwaqqaf huma Daqstant għandu l-unur jissottometti l-esponent għas-savju u superjuri ġudizzju ta' din l-Onorabbli Qorti. Bl-ispejjeż kontra r-rikorrent. Rat id-dokumenti esebiti in atti u l-atti kollha tal-mandat. Semgħet ix-xhud prodott mir-rikorrent. Rat il-verbal tal-udjenza tat-8 ta' Novembru, 2017 fejn ir-Rikors tħalla għal provvediment kamerali li qed jingħata llum. 17 u 18. Paġna 4 minn 20 Qrati tal-Ġustizzja Mandat ta' Inibizzjoni Numru 1467/17/1LM Rat l-artikoli rilevanti tal-Kap. 12 relattivi għal mandati ta' inibizzjoni, u partikolarment l-artikoli 831, 873, 875 u 876A. Ir-rikorrent, ħu l-intimat, qed jikkontesta tibdil fis-shareholding u żieda fl- ishma li kienu saru fi ħdan is-soċjetà Joston Company Limited, li għandha l- pompa tal-petrol u diesel fil-kumpless tal-MCP carpark, Ħal Gharghur u fejn il- partijiet huma l-uniċi azzjonisti tagħha. Dan it-tibdil kien jikkonsisti fi trasferiment ta' ishma minn missier il-partijiet Joseph Saliba Lorenzen lill-intimat, liema trasferiment kien sar fl-10 ta' Diċembru, 1996, xi xahrejn qabel ma' Ir-rikorrent isostni li tali trasferiment ma kienx tabilħaqq sar. rikorrent jikkontendi wkoll li ż-żieda ta' 18,000 sehem li kienet saret f'isem l-intimat fil-15 ta' Mejju 2002, kienet saret abbużivament u bi preġudizzju għad-drittijiet tar-rikorrent bħala azzjonist. F'dawn il-proċeduri r-rikorrent qiegħed jitlob l-ħruġ ta' mandat ta' inibizzjoni kontra l-intimat biex iżommu milli jittrasferixxi ishma, assi inkluż il-pompa tal-petrol u diesel u liċenzji tal- istess soċjetà, liema trasferimenti jippreġudikaw lir-rikorrent jekk ma jinħarigx il-mandat ta' inibizzjoni. L-intimat qed jikkontesta t-talba għall-ħruġ tal-mandat peress li ma jidhrix li r-rikorrent għandu dritt prima facie x'jikkawtela u lanqas sejjer isofri xi preġudizzju irrimedjabbli jekk ma jinħarigx il-mandat. Dwar in-nuqqas ta' dritt prima facie, l-intimat jikkontendi li kien sar ftehim ta' trasferiment ta' ishma minn missieru lilu datat 10 ta' Diċembru, 1996 u esebixxa kopja ta' Paġna 5 minn 20 Qrati tal-Ġustizzja Mandat ta' Inibizzjoni Numru 1467/17/1LM dan it-trasferiment.5 Kwantu għall-imsemmi increase in share capital, dan kien sar permezz ta' riżoluzzjoni straordinarja li kienet tirrikjedi approvazzjoni ta' 55% tad-drittijiet tal-vot fis-soċjetà u stante li hu kellu 74% tad-drittijiet tal-vot, din iż-żieda kienet saret b'mod regolari anki għaliex dak iż-żmien huwa kien ittenta jġib il-kunsens ta' ħuh ir-rikorrent, però dan ma kienx irid ikollu x'jasam mal-kumpannija. L-intimat jgħid ukoll li r-rikorrent mhux ser isofri xi preġudizzju irrimedjabbli jekk ma jinħarigx il- mandat għaliex skont tal-kumpannija, ir-rikorrent għandu preemption rights favur tiegħu fl-eventwalità li l-kumpannija tiddeċieda li żżid l-ishma tagħha. Jirriżulta mill-atti li din il-kwistjoni tqanqlet issa, snin wara li seħħ l-imsemmi tibdil fi ħdan il-kumpannija Joston Company Limited, proprju wara li mietet l-azzjonista l-oħra fil-kumpannija Rita Saliba Lorenzen, omm il-partijiet, u minn riċerki li għamel Ray Taliana, l-accountant tar-rikorrent, dwar is-soċjetà Joston Company Limited, kien issa li r-rikorrent sar jaf b'dan it-tibdil u b'tibdil ieħor li kien sar fil-Memorandum u Articles of Association tal-kumpannija. Apparti d-dokumenti li ġew esebiti mill-partijiet, xehed ukoll l-accountant Ray Taliana prodott mir-rikorrent6, li qal li kien għamel riċerki fl-MFSA Provi u riżultanzi Paġna 6 minn 20 Qrati tal-Ġustizzja Mandat ta' Inibizzjoni Numru 1467/17/1LM fuq talba tar-rikorrent dwar is-soċjetà Joston Company Limited, mill-1983 Dwar ix-share transfer inkwistjoni x-xhud spjega li sa madwar tliet snin ilu7 bħala prassi l-MFSA kienet taċċetta li dawn jitniżżlu fl-annual return u ma kinitx titlob la share transfer agreement u lanqas il-formola 'T' Dan kien ifisser li l-MFSA kienet toqgħod biss fuq id-dikjarazzjoni fl-annual return u ma kinitx tinsisti li tingħatalha supporting documentation li tikkonferma li kien sar it-trasferiment. Fil-każ tas-soċjetà Joston Company Limited, l-annual returns dejjem kienu jiġu iffirmati mill-intimat. Ray Taliana jgħid li kienet għorkitu għajnejh minħabba li t-trasferiment tal-ishma minn missier il-partijiet lill-intimat, kien sar ftit xhur qabel il-mewt tiegħu, u t-trasferiment kien ġie reġistrat mill-intimat wara l-mewt ta' missieru. jgħid il- memorandum and articles tal-kumpannija, l-ishma l-ġodda kellhom l- ewwel jiġu offruti lill-azzjonisti eżistenti a proporzjon tal-ishma li diġà kellhom, għax l-azzjonisti eżistenti kellhom preemption rights f'każ ta' awment fl-ishma tal-kumpannija. Ray Taliana jgħid li r-rikorrent kien qallu li ma kien irċieva ebda avviż li kien ser ikun hemm żieda fl-ishma tal- kumpannija. Mercieca jgħid li ovvjament ir-rikorrent ġie affettwat ħażin biż-żieda ta' 18,000 ishma, għax minn shareholding ta' 25% li kellu, dan niżel għal 5%. Ix-xhud jgħid li sa ftit tas-snin ilu l-prassi kienet li increases in share capital jitniżżlu fl-annual return tal-kumpannija u l-MFSA ma kinitx 7 Din ix-xhieda ngħatat fit-8 ta' Novembru, 2017. Paġna 7 minn 20 Qrati tal-Ġustizzja Mandat ta' Inibizzjoni Numru 1467/17/1LM tirrikjedi backup documents biex tirreġistra ż-żieda fl-ishma. Mercieca sostna li dawn is-supporting documents bħall-minuti tal-annual jinżammu fis-sede tal-kumpannija. Ix-xhud jgħid li mir-riċerki li għamel jirriżulta li l-increase in share capital kienet saret fil-15 ta' Mejju, 2002 fuq il-Formula 'H'8 li kienet iffirmata mill-intimat, fejn ix-share capital tiegħu żdied minn 2,000 għal 20,000. Ix-xhud tenna li skont il-memorandum and articles tal-kumpannija, l-ishma l-ġodda kellhom l-ewwel jiġu offruti lill- azzjonisti eżistenti biex dawn ikunu f'pożizzjoni li jixtru dawn l-ishma ħalli jibqgħu proporzjonalment l-istess mal-azzjonisti l-oħra jew jiddeċiedu li ma Ray Taliana spjega wkoll li mal-Form 'H' kienet ġiet annessa kopja tal- memorandum u articles of association il-ġodda9, li huma ffirmati mill- Ray Taliana jgħid li l-oriġinali kellhom ikunu ffirmati wkoll mid-diretturi l-oħrajn tal-kumpannija u jgħid ukoll li l-oriġinali suppost tinsab fis-sede tal-kumpannija. Taliana jgħid li r-rikorrenti kien qallu li fl-2002 ma kien iffirma xejn. Mistoqsi mill-Qorti jekk il-preemption rights favur l-azzjonisti eżistenti jistgħux b'xi mod jitneħħew, Ray Taliana wieġeb li dawn jistgħu jitneħħew b'sempliċi 51% tal-voting rights f'general meeting u bl-ammont ta' voti li 8 Kopja tagħha tinsab esebita a fol. Paġna 8 minn 20 Qrati tal-Ġustizzja Mandat ta' Inibizzjoni Numru 1467/17/1LM għandu l-intimat jista' jagħmel dan dejjem, dejjem bis-salvagwardji favur id- drittijiet tal-azzjonisti minoritarji taħt l-Att dwar il-Kumpanniji. In kontroeżami Ray Taliana jgħid li t-time-line tal-ishma anness mar- risposta tal-intimat10 kien korrett u jikkonferma li qabel l-increase in share capital tal-2002, l-intimat diġà kellu 74% tal-ishma. Ix-xhud jaqbel ukoll li dejjem meħtieġa l-approvazzjoni ta' 51% f'extraordinary general meeting kienet meħtieġa l-approvazzjoni ta' 55% Ray Taliana jgħid li għad illi ċerti deċiżjonijiet setgħu jiġu approvati bil-mod kif kienu l-voting rights fil-passat, madankollu ta' bilfors kellu jissejjaħ general meeting jew extraordinary general meeting. dwar preemption rights tal-azzjonisti eżistenti ai termini tal-memorandum ix-xhud jgħid li dawn kienu regolati bis-sezzjoni 2 tal-articles of association, Shares' u f'dan ir-rigward għamel riferiment għall-klawsola 3.2 fejn jingħad Paġna 9 minn 20 Qrati tal-Ġustizzja Mandat ta' Inibizzjoni Numru 1467/17/1LM Jirriżulta mill-atti li l-preemption rights tal-azzjonisti eżistenti għar-rigward ta' distribuzzjoni ta' unissued shares kif ukoll għar-rigward ta' transfer of shares ma ġewx affettwati bit-tibdil li sar matul is-snin fil-memorandum and L-intimat Mario Saliba Lorenzen flimkien mar-Risposta tiegħu ppreżenta wkoll a fol. tal-proċess kopja tas-share transfer li kien sar fl-10 ta' Diċembru, 1996 iffirmat minn Joseph Saliba Lorenzen bħala transferor u mill-intimat bħala transferee u l-irċevuti relattivi tal-Inland Revenue Department.12 Kunsiderazzjonijiet legali Illi t-talba tar-rikorrent għall-ħruġ ta' mandat ta' inibizzjoni qiegħda ssir abbażi tal-artikolu 873 tal-Kap. Tqis illi skont l-artikolu 873(1) tal-Kap. 12 li jistabbilixxi r-rekwiżiti ġenerali għall-ħruġ ta' mandat ta' inibizzjoni, l-għan ta' mandat ta' din ix-xorta huwa Paġna 10 minn 20 Qrati tal-Ġustizzja Mandat ta' Inibizzjoni Numru 1467/17/1LM dak li jżomm persuna milli tagħmel kwalunkwe ħaġa li tista' tkun ta' preġudizzju għall-persuna li qed titlob il-mandat. Illi skont l-artikolu 873(2) tal-Kap. (2) Il-qorti m'għandhiex toħroġ tali mandat jekk ma tkunx sodisfatta li dak il-mandat huwa meħtieġ sabiex jitħarsu l-jeddijiet tar- rikorrent, u li dak ir-rikorrent prima facie jidher li għandu dawk il- jeddijiet." Illi jirriżultaw minn dan l-artikolu tliet presupposti għall-ħruġ ta' mandat ta' inibizzjoni: Ikun sejjer isir xi att li jista' jkun ta' preġudizzju għal xi jedd tar- Il-periklu jkun għad-dritt fiż-żmien meħtieġ biex pronunzjament fil-mertu, 'l hekk imsejjaħ periculum in mora13; Iż-żamma tal-imsemmi att tkun meħtieġa biex jiġi mħares dan il-jedd. Tenut kont tal-fatt illi s-subinċiż (2) huwa marbut mas-subinċiż (1) tal- artikolu 873 tal-Kap. 12, il-Qorti trid tqis ukoll l-element tal-grad ta' preġudizzju. l-grad ta' preġudizzju rikjest sabiex jiġi akkordat il-ħruġ tal-Mandat, huwa wieħed "li ma jkunx jista' jiġi rimedjat". Irid jingħad ukoll jekk l-inkonvenjent jew in- LXXII.ii.290 u 40 Main Street Catering Establishment Limited vs. L-Awtorità tal-Ippjanar, P.A., 02.11.2010. Paġna 11 minn 20 Qrati tal-Ġustizzja Mandat ta' Inibizzjoni Numru 1467/17/1LM nuqqas lamentat jista' jitneħħa, imqar b'deċiżjoni wara li jiġi mistħarreġ il- każ fil-mertu, jiġi nieqes dan l-element meħtieġ għall-ħruġ tal-Mandat. Illi apparti dan, ħsara jew preġudizzju ma titqiesx bħala irrimedjabbli meta si tratta ta' telf pekunjarju ċjoè telf ta' qligħ jew flus. Di fatti, skont l- insenjament mogħti fid-digriet finali fl-ismijiet Francis Barbara et vs. "Tqis illi huwa wkoll miżmum li l-ħruġ ta' Mandat ta' Inibizzjoni ma jingħatax ġeneralment fejn il-pretensjoni ta' min jitolbu tkun waħda li tirreferi għal kumpens kwantifikabbli u ħlas ta' danni meta dan jista' jitħares b'rimedju proċedurali kawtelatorju ieħor skont il-liġi." Il-Qorti m'għandhiex toħroġ Mandat bħal dan jekk ma tkunx soddisfatta li l- imsemmi Mandat huwa neċessarju sabiex jitħarsu l-jeddijiet tar-rikorrent u ċjoè dannu irrimedjabbli li jinneċċesita rimedju adegwabbli. oħrajn l-Qrati tagħna jelaboraw fuq dak irrimedjabbli u l-Prim'Awla tal-Qorti Ċivili fil-proċeduri fl-ismijiet Angelo "… il-frażi 'tkun ta' ħsara' (fl-Art. 873(1) tal-Kap. 12) għandha tingħata interpretazzjoni li dak li qed jipprova jiġi inibit, jekk ma jiġix inibit, jista' jkun ta' preġudizzju fis-sens li mhux biss jikkawża ħsara però li jikkawża ħsara li m'hemmx alternattiva għalih almenu fil-mori tal-kawża jew li l- alternattiva hija sproporzjonata ...". Paġna 12 minn 20 Qrati tal-Ġustizzja Mandat ta' Inibizzjoni Numru 1467/17/1LM Ikun jidher prima facie li r-rikorrent għandu dak il-jedd. Il-liġi tħares il-jedd prima facie bħala rekwiżit meħtieġ għall-ħruġ tal-Mandat. għalhekk, ikun jedd, anke jekk prima facie, biex jimmerita ħarsien. biżżejjed li jkun sempliċi diffikultà, disaġju jew tħassib. Dwar il-prova tal- jedd prima facie, l-Qorti tal-Appell, fid-deċiżjoni tagħha fl-ismijiet Sonia sostniet is-segwenti: "… huwa rekwiżit oġġettiv u mhux soġġettiv, ma jiddependix mill- element diskrezzjonali tal-ġudikant, jew il-jeddijiet jidhru prima facie, mal-ewwel daqqa t'għajn, jew ma jidhru xejn, għall-finijiet tal-ħruġ tal- mandat." Illi jingħad ukoll illi l-fatt li tintlaqa' talba għall-ħruġ tal-Mandat, ma jfissirx li l-jedd ikun ippruvat. Kif daqstant ieħor ma jfissirx, illi għax talba għall-ħruġ ta' Mandat ma tintlaqax, allura l-jedd pretiż ma jeżistix. Mhux il-kompitu tal-Qorti fl-atti tal-Mandat tara jekk il-jedd pretiż huwiex suxxettibbli għal suċċess fl-azzjoni fil-mertu, iżda biss jekk il-jedd pretiż jikkwalifikax bħala tali għall-finijet oġġettivi tal-liġi. Illi kulma hu meħtieġ, u fl-istess ħin huwa biżżejjed, għall-ħruġ ta' Mandat ta' Inibizzjoni, li jkun hemm fumus boni iuris. Huwa loġiku li billi l-Mandat ta' Inibizzjoni huwa att kawtelatorju li jrid jinħareġ qabel ma jiġi aċċertat min għandu raġun fil-mertu, il-Mandat jinħareġ favur dak li "jidher", fi kliem l-istess liġi, mal-ewwel daqqa t'għajn li għandu raġun, iġifieri b'mod 15 14.07.1988, Kollez. Paġna 13 minn 20 Qrati tal-Ġustizzja Mandat ta' Inibizzjoni Numru 1467/17/1LM verosimili jew plawsibbli, fi kliem ieħor b'mod li jitwemmen jew ikun Dan min-naħa l-waħda jeskludi pretensjonijiet li huma frivoli jew assurdi, jew saħansitra fejn hemm mera possibbiltà u min-naħa l-oħra jeskludi l-ħtieġa li l-pretensjoni jkollha probbabilità kbira li tintlaqa' fil- Dan hu konformi maċ-ċirkostanza li proċedura ta' din ix-xorta hija intiża sabiex tkun sommarja, billi mhuwiex mistenni li jitressaq quddiem il- Qorti fi stadju bħal dan kulma jmissu jitressaq quddiemha, waqt is-smigħ tal-kawża dwar il-jedd. Dan billi fil-proċess dwar il-mertu, l-iskop hu li jiġi aċċertat x'inhu d-dritt fil-każ konkret, filwaqt li l-iskop tal-proċess għall-ħruġ ta' Mandat ta' Inibizzjoni għandu biss il-funzjoni strumentali li jikkawtela pretensjoni ta' dritt, anke jekk din tista' ma tkunx fondata, sakemm ikun hemm pronunzjament ġudizzjarju dwar jekk hiex tabilħaqq fondata fid-dritt Mal-imsemmija tliet elementi espliċitament imsemmija mil-liġi, jistgħu jiżdiedu oħrajn, bosta minnhom elaborati mill-ġurisprudenza tal-Qrati Il-Mandat ta' Inibizzjoni huwa meqjus bħala mezz proċedurali ta' natura eċċezzjonali. Illi kif intqal fis-sentenza fl-ismijiet Charles Van Colen vs. "Illi … l-Mandat ta' Inibizzjoni huwa mezz proċedurali eċċezzjonali u mhux normali ta' provvediment legali. Il-ħarsien li l-liġi qegħda timmira għalih bi Paġna 14 minn 20 Qrati tal-Ġustizzja tagħna: Mandat ta' Inibizzjoni Numru 1467/17/1LM proċediment bħal dak tal-lum huwa li, mingħajr il-ħruġ tal-Mandat, il-jedd li jista' jkollu r-rikorrent jitneħħa darba għal dejjem u b'mod irrimedjabbli. Dan ma jfissirx li l-fatt li talba għall-ħruġ ta' Mandat ta' Inibizzjoni tintlaqa', ikun ifisser li l-jedd huwa ippruvat. Bħalma lanqas ifisser li l-fatt li talba għall-ħruġ ta' Mandat bħal dak ma ntlaqax ikun ifsser li l-jedd pretiż ma jeżistix. It-tiftix li trid tagħmel il-Qorti huwa dak jekk, bl-għemil li minnu qiegħed jibża' r-rikorrent, jistax jintilef darba għal dejjem jedd li l- istess rikorrent jidher li għandu filwaqt li ħareġ it-talba għall-ħruġ tal- Mandat."16 "Ir-rabta ta' Mandat ta' Inibizzjoni m'għandhiex tintuża bħala arma ta' theddid jew ġegħiel (arm twisting) lill-parti intimata li, jew tagħmel dak li tixtieq il-parti rikorrenti jew ma tagħmel xejn. B'dan il-mod, il-Mandat ma jibqax għodda li tħares il-jedd prima facie tal-parti rikorrenti, imma ssir sarima li żżomm lil parti intimata milli tgawdi l-jeddijiet tagħha. Il-Qorti hi tal-fehma li qatt ma kienet ir-rieda tal-liġi li l-Mandat ta' Inibizzjoni jinbidel f'arma bħal din."17 Ir-rekwiżiti għall-ħruġ tal-Mandat huma Għalhekk jekk xi wieħed minnhom ma jirriżultax, il-Qorti għandha tiċħad it-talba għall-ħruġ tal-Mandat.18 17 Ara sentenza fl-ismijiet Avukat Dr John Scicluna vs. Direttur tal-Kuntratti, P.A., 18.07.2008. Paġna 15 minn 20 Qrati tal-Ġustizzja Mandat ta' Inibizzjoni Numru 1467/17/1LM Ikkunsidrat: Illi l-Qorti sejra issa tqis kif dawn il-prinċipji legali elaborati mill- ġurisprudenza tal-Qrati tagħna għandhom jiġu applikati għall-fattispeċi odjerni kif jirriżultaw mad-daqqa t'għajn. Fl-ewwel lok kif diġà ngħad, skont l-insenjament kostanti tal-Qrati tagħna, ir-rekwiżiti għall-ħruġ tal-Mandat huma kumulattivi u jekk xi wieħed minn dawn l-elementi ma jirriżultax, il-Qorti għandha tiċħad it-talba għall-ħruġ Meta t-talba tar-rikorrent titqies fid-dawl tal-imsemmija rekwiżiti, jirriżulta: Illi kwantu għar-rekwiżit illi jkun sejjer isir xi att mill-intimat li jista' jkun ta' preġudizzju għal xi jedd tar-rikorrenti, mill-atti jidher li r-rikorrent għamel snin twal ma jiħux interess fl-affarijiet tal-kumpannija. Wara l-mewt ta' ommu, ir-rikorrent iddeċieda li jindaga dwar kif kienet qed titmexxa s- soċjetà Joston Company Limited mill-intimat u rriżultawlu ċerti atti da parti tal-intimat li hu jallega li kienu abbużivi u li jilledu l-jeddijiet tiegħu bħala azzjonista, liema atti seħħew fl-1997 u fl-2002 ċjoè 20 sena u 15-il sena ilu. Ir-rikorrent qiegħed issa jallega li jeżisti periculum in mora, ċioè probabbilità kbira u mhux mera possibbiltà li minn meta tiġi istitwita l-kawża fil-mertu sakemm tiġi deċiża l-kawża, tista' sseħħ xi ħaġa da parti tal-intimat li tipperikola l-jeddijiet tiegħu. Paġna 16 minn 20 Qrati tal-Ġustizzja Mandat ta' Inibizzjoni Numru 1467/17/1LM Tqis li mill-atti u mill-provi prodotti ma jirriżultax illi teżisti xi probabbiltà kbira, il-periculum in mora li jseħħu xi azzjonijiet jew li se jitkomplew xi azzjonijiet da parti tal-intimat li jistgħu jippreġudikaw il-jeddijiet tar- Dan għaliex mix-xhieda ta' Ray Taliana, l-accountant tar- rikorrent stess, jirriżulta illi dak illi seta' jseħħ sa tliet snin ilu, li jsir an increase in share capital mingħajr ma jiġu ppreżentati lir-Reġistratur tal- Kumpanniji s-supporting documents bħal pereżempju l-minuti tal-annual general meeting, illum il-ġurnata xi ħaġa bħal din ma tistax isseħħ aktar wara t-tibdil li kien sar fil-proċeduri tar-Reġistratur tal-Kumpanniji madwar tliet snin ilu. Paġna 17 minn 20 Qrati tal-Ġustizzja Mandat ta' Inibizzjoni Numru 1467/17/1LM Illi kwantu għar-rekwiżit li l-grad ta' preġudizzju jrid ikun wieħed li ma jkunx jista' jiġi irrimedjat, l-intimat jikkontendi illi skont il-memorandum and articles of association tal-kumpannija r-rikorrenti għandu r-rimedju tal- Tqis illi bit-tibdil riċenti li seħħ fil-proċeduri tar- Reġistratur tal-Kumpanniji fejn huwa meħtieġ li biex jiġi reġistrat awment fil-kapital azzjonarju ta' kumpannija, li jiġu ppreżentati wkoll is-supporting documents, mhuwiex possibbli li r-rikorrent jinġib fil-pożizzjoni li ma jkunx jista' jeżerċita l-preemption rights tiegħu. Tqis illi mill-atti u mill-provi prodotti jidher mad-daqqa t'għajn illi fil-passat r-rikorrent ittraskura l-operat tas-soċjetà Joston Company Limited jew fada wisq f'ħuh f'dik li hija t-tmexxija ta' din is-soċjetà. Il-Kap. 386 jipprovdi salvagwardji xierqa għad-drittijiet tal-azzjonisti minoritarji20, li huma jekk ir-rikorrent isegwi b'interess tas-soċjetà inkwistjoni. Tqis ukoll li mad-daqqa t'għajn jidher l-interess ewlieni li tar-rikorrent fis- soċjetà inkwistjoni mhuwiex strettament f'dak li seħħ jew qiegħed iseħħ fit- tmexxija tagħha, imma purament kif id-deċiżjonijiet li ttieħdu fit-tmexxija tal-kumpannija setgħu laqtuh finanzjarjament, fir-rigward ta' liema r- rikorrent ċertament jista' jkollu r-rimedju ta' eventwali likwidazzjoni ta' danni jekk jingħata raġun fil-kawża fil-mertu. Paġna 18 minn 20 Qrati tal-Ġustizzja Mandat ta' Inibizzjoni Numru 1467/17/1LM Dwar ir-rekwiżit tal-jedd prima facie, huwa loġiku li billi l-mandat ta' inibizzjoni huwa att kawtelatorju li jrid jinħareġ qabel ma jiġi aċċertat min għandu raġun, il-mandat jinħareġ favur dak li "jidher", fi kliem l-istess liġi, mal-ewwel daqqa t'għajn li għandu raġun. Imma anki jekk ir-rikorrent jirnexxilu juri li prima facie għandu jedd li jista' jiġi ppreġudikat jekk ma jinħarigx il-mandat, jekk xi wieħed mir-rekwiżiti l-oħrajn għall-ħruġ tal- mandat jinstab li huwa nieqes, il-Qorti xorta waħda ma tkunx tista' tilqa' t- talba għall-ħruġ tal-mandat. Imma l-fatt li l-Qorti ma tilqax it-talba għall- ħruġ tal-mandat, ma jfissirx li eventwalment l-attur ma jistax jipprova li għandu raġun fil-mertu. Illi kwantu għar-rekwiżit tal-jedd prima facie, li jrid ikun hemm il-fumus boni iuris, il-probabbilità li mad-daqqa t'għajn hemm jedd x'jiġi kkawtelat, mill- atti u mill-provi prodotti jidher li r-rikorrent ma ġiex notifikat bit- trasferiment tal-ishma minn Joseph Saliba Lorenzen lil Mario Saliba Lorenzen u bil-proposta tal- increase in share capital biex ikun f'qagħda li jista' jeżerċita l-preemption rights tiegħu. Ir-rikorrent lanqas ġie mogħti l-avviż ta' xi general meeting Dejjem fuq il-livell ta' prima facie, dan kollu jindika li r-rikorrent għandu jedd li seta' ġie preġudikat. aktar 'il fuq, l-elementi rikjesti għall-ħruġ tal-mandat huma kumulattivi u mhux alternattivi u jridu jkunu jikkoeżistu flimkien meta ssir it-talba għall- ħruġ tal-Mandat u għalhekk jekk xi wieħed minn dawn ir-rekwiżiti ma jirriżultax bħal fil-każ odjern fejn il-Qorti qieset illi l-element tal-periculum in mora huwa nieqes, it-talba għall-ħruġ tal-mandat għandha tiġi miċħuda. Paġna 19 minn 20 Qrati tal-Ġustizzja Mandat ta' Inibizzjoni Numru 1467/17/1LM Għal dawn ir-raġunijiet il-Qorti qiegħda tiċħad it-talba għall-ħruġ tal- mandat ta' inibizzjoni, billi ma jirriżultawx l-elementi kollha rikjesti għall- Tħassar contrario imperio d-digriet tagħha tad-9 ta' Ottubru, 2017, sa fejn kienet laqgħet it-talba b'mod provviżorju. Tordna lir-Reġistratur jikkomunika dan il-provvediment lir-Reġistratur tal- Kumpanniji. Bl-ispejjeż kontra r-rikorrent Anthony Saliba Lorenzen. Mogħti kameralment illum, 22 ta' Novembru, 2017. ħruġ tiegħu. Paġna 20 minn 20 Qrati tal-Ġustizzja